JASIF ดีด 3% โบรกชี้ BBL ลด “ดอกเบี้ย” กดต้นทุนเหลือ 4.75% แนะถือยีลด์ 12%
JASIF ดีด 3% โบรกมองบวก BBL ยอมลดอัตราดอกเบี้ยเงินกู้เป็น MLR-0.5% จากเดิม MLR ปรับเงื่อนไขการชำระคืนเงินต้นใหม่จากหนี้เงินต้นคงเหลือ 13,350 ล้านบาท ทำให้ JASIF จะมีต้นทุนการเงินลดลงเหลือราว 4.75% พร้อมแนะนักลงทุนถือเพื่อรับเงินปันผลได้คาดปี 65 JASIF จะจ่ายเงินปันผลในอัตราหน่วยละ 0.94 บาท หรือ yield 12%
JASIF ดีด 3% โบรกมองบวก BBL ยอมลดอัตราดอกเบี้ยเงินกู้เป็น MLR-0.5% จากเดิม MLR ปรับเงื่อนไขการชำระคืนเงินต้นใหม่จากหนี้เงินต้นคงเหลือ 13,350 ล้านบาท ทำให้ JASIF จะมีต้นทุนการเงินลดลงเหลือราว 4.75% พร้อมแนะนักลงทุนถือเพื่อรับเงินปันผลได้คาดปี 65 JASIF จะจ่ายเงินปันผลในอัตราหน่วยละ 0.94 บาท หรือ yield 12%
15 ก.ย. 2565

ผู้สื่อข่าวรายงานว่า วันนี้ 15 กันยายน 2565) ราคาหุ้น กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 10:07 น. อยู่ที่ระดับ 8.05 บาท บวก 0.20 บาท หรือ 2.55% สูงสุดที่ระดับ 8.10 บาท ต่ำสุดที่ระดับ 8.00 บาท ด้วยมูลค่าการซื้อขาย 70.90 ล้านบาท
อย่างไรก็ตามทางบล.โนมูระ พัฒนสิน ระบุว่า มีมุมมอง “บวก” ต่อกองทุน JASIF จากกรณี ธนาคารกรุงเทพ จำกัด (มหาชน) หรือ BBL   ยอมลดอัตราดอกเบี้ยเงินกู้เป็น MLR-0.5% จากเดิม MLR และปรับเงื่อนไขการชำระคืนเงินต้นใหม่จากหนี้เงินต้นคงเหลือ 13,350 ล้านบาท เนื่องจากกองทุน JASIF จะมีต้นทุนการเงินลดลงเหลือราว 4.75% จากเดิมมีต้นทุนการเงินเฉลี่ยที่ 5.25% ในเบื้องต้นคาดว่ากองทุนจะมีค่าใช้จ่ายการเงินลดลงต่อปีราว 2%
ส่วนเงื่อนไขที่กำหนดให้ TTTBB ต้องจ่ายค่าเช่าล่วงหน้า จะทำให้กองทุนมีสภาพคล่องเพิ่มเติมและสามารถจ่ายเงินปันผลอีก 0.125 บาท/หน่วย จากเงื่อนไขเดิมของ ADVANC ซึ่งคาดว่าจะจ่ายเงินปันผลต่อปี 0.60 บาท/หน่วย รวมเป็นเงินปันผล 0.725 บาท/หน่วย ในปี 2566-2568 หรือคิดเป็นอัตราผลตอบแทนเงินปันผล 9%
ขณะที่ความยินยอมของธนาคารกรุงเทพในการลดอัตราดอกเบี้ยเงินกู้และขยายระยะเวลาชำระหนี้ให้กองทุน น่าจะช่วยลดความเสี่ยงมติอนุมัติไม่ผ่านเกณฑ์ 75% ของผู้ร่วมประชุม (หักเสียง JAS)
อย่างไรก็ตามฝ่ายวิจัยยังมองว่านักลงทุนที่มี JASIF สามารถถือเพื่อรับเงินปันผลได้ โดยคาดว่าปี 2565 กองทุน JASIF จะจ่ายเงินปันผลในอัตราหน่วยละ 0.94 บาท หรือ yield 12% สำหรับความเห็นต่อดีลฯ ADVANC ให้น้ำหนัก 60% สำหรับธุรกรรมนี้จะได้อนุมัติจากที่ประชุมผู้ถือหน่วย JASIF และจะมีการทบทวนประมาณการของกองทุนฯ ใหม่หลังมีความชัดเจนเรื่องการแก้ไขสัญญาของกองทุนฯ